En doorway side er en side der er optimeret i forhold til et specifikt søgeord eller en søgefrase. Når Googlebot kommer ind på siden, ser den kun denne side. Men en rigtig besøgende, vil lande på siden og blive redirected videre til en helt anden destination. Der er altså tale om en form for cloaking, du viser søgemaskinerne et, men sender dine besøgende videre til noget andet. Dette kan sættes op med simple redirect regler i din htaccess i kombination med user-agents.
Det var netop dette der fik BMW bannet i Googles søgeresultater, tilbage i 2006. De brugte en kombination af doorway sider og cloakede sider, til at forøge deres trafikniveau markant. BMW fjernede naturligvis siderne med det samme da de blev bannet af Google og de blev senere på året igen optaget i Google. Hvis det samme sker for dig, skal du dog ikke regne med at få samme behandling som BMW fik.